Single Terlalu Lama

Single Terlalu Lama ialah sebuah siri drama televisyen Malaysia 2021 arahan Ungku Ismail Aziz, dibintangi oleh beliau sendiri, Julia Farhana Marin dan Riz Amin. Siri ini memulakan tayangan perdana di Slot Drama Pukul 6 TV3 bermula 29 April 2021 menggantikan Madam E-Wallet. Drama Single Terlalu Lama MyInfoTaip. Dicapai 28 April 2021.

Sebuah novel bertajuk sama karya PyNat Mouri diterbitkan pada 2019 oleh Penulisan 2U namun plot dan watak berbeza dengan drama ini. Ia boleh didapati menerusi penstriman dalam talian di Disney+ Hotstar.

 Sinopsis 
Andy ingin menamatkan zaman bujangnya selepas berjaya dalam kerjayanya apabila dia kini menginjak usia 40 tahun. Selepas hadir ke beberapa temu janji yang diaturkan oleh ibunya, Andy hampir berputus asa untuk menemui wanita idamannya. Ketika di majlis reunion sekolah, Andy bertemu dengan Jasmine, gadis yang menjadi idaman pelajar lelaki semasa belajar. Andy tidak mengambil masa yang lama untuk membuat keputusan bertunang dengan Jasmine. Pelbagai dugaan dan cabaran menguji pasangan ini. Lebih merumitkan apabila Andy mendapat tahu Jasmine menyimpan sebuah rahsia. 

 Pelakon 
Pelakon utama
 Ungku Ismail Aziz sebagai Muhammad Andina (Andy)
 Julia Farhana Marin sebagai Jasmine

Pelakon tambahan
 Riz Amin sebagai Raiz Amani
 Zila Bakarin sebagai Habibah
 Noorkhiriah sebagai Mahani
 Uchee Fukada sebagai Halena
 Norman Hakim sebagai Dr. Farid
 Hariz Hamdan sebagai Dann Ahmad Zachery
 Nelissa Nizam sebagai Azwin
 Yusof Haslam sebagai Datuk
 Jaafar Onn

Penerbitan
Dalam temubual bersama XTRA, Ungku Ismail Aziz berpendapat Single Terlalu Lama tiada kaitan langsung dengan pengalaman peribadinya, kerana menganggap ia terlalu privasi untuk dikongsi.Salma Syahbuddin (23 April 2021). Tidak letak pengalaman peribadi dalam drama arahan Single Terlalu Lama, Ungku Ismail akui ia terlalu privasi untuk dikongsi XTRA. Dicapai pada 10 Jun 2021.

 Rujukan 

Kategori:Drama Melayu 2021
Kategori:Rancangan TV3